Jinoyatchi koʻnikmalari. Jinoyatchi koʻnikmalari — nazariy jihatdan kriminologiya va kriminalistika fanlarida oʻrganiladigan jinoyat sodir etishdagi shaxsning koʻnikmalari. Har bir jinoyatchi u yoki bu harakatlarni bajarishda oʻziga xos usullarni qoʻllaydi hamda bu jinoyatlarni ochishda katta ahamiyatga ega. Masalan qulf buzish, oʻgʻirlik qilish, qurol ishlatish, qalbaki hujjat tayyorlash, firibgarlikda ishlatiladigan odatlangan uslublar.